Μαρία Λεστσίνσκα

Η **Μαρία** (πολ. *Maria Leszczyńska*, 23 Ιουνίου 1703 - 24 Ιουνίου 1768) του Οίκου Λεστσύνσκι ήταν πριγκίπισσα της Πολωνίας και βασιλική σύζυγος της Γαλλίας.

## Βιογραφία
Η *Μαρία Καρολίνα Σοφία Φελίσια* ήταν κόρη του Στανίσουαφ Λεστσύνσκι, Βασιλιά της Πολωνίας, και της Αικατερίνης Οπαλίνσκα. Είχε μία αδελφή, την Άννα, που απεβίωσε σε ηλικία 18 ετών.

Η Μαρία προτάθηκε ως πιθανή νύφη για το Λουδοβίκο ΙΕ΄ της Γαλλίας, ο οποίος ήταν άρρωστος και έπρεπε να νυμφευτεί. Ο πρώτος του αρραβώνας με τη Μαριάννα Βικτωρία των Βουρβόνων, όταν ήταν πολύ νέος για να κάνει παιδιά, είχε διαλυθεί. Το ζευγάρι παντρεύτηκε με πληρεξούσιο στις 15 Αυγούστου 1725 στον Καθεδρικό Ναό του Στρασβούργου και με κανονικό γάμο στις 5 Σεπτεμβρίου του 1725, στο Παρεκκλήσι του Ανακτόρου του Φονταινεμπλώ. Παρ' όλο που οι δύο τους είχαν μεγάλη διαφορά ηλικίας (ο Λουδοβίκος ήταν 15 και η Μαρία 22), είχαν, αρχικά, έναν ευτυχισμένο γάμο.

Ο γάμος τους ήταν επιτυχής και απέκτησαν πολλά παιδιά, τα οποία ήταν πολύ αφοσιωμένα στη μητέρα τους. Ωστόσο, όταν παραλίγο να πεθάνει μετά τη γέννηση της μικρότερης κόρης τους, η Μαρία αρνήθηκε να έχει πια σεξουαλικές επαφές με τον σύζυγό της. Ο Λουδοβίκος ΙΕ΄ ήταν φημισμένος γυναικάς, αδιάφορος για τη θρησκεία, κάτι που είχε ως επακόλουθο να αποκτήσει πολλές ερωμένες, απατώντας την νόμιμη σύζυγο του. Οι ερωτικές υποθέσεις του συζύγου της είχαν ρίξει σημαντικά το κύρος της.

Ασχολήθηκε ελάχιστα με την πολιτική και αγαπούσε πολύ τις τέχνες. Ήταν πιστή Καθολική, τόσο αυτή, όσο και τα παιδιά της. Η Μαρία φέρεται να κατέρρευσε τρία έτη μετά τον θάνατο του μόνου (επιζώντα) γιου της, Λουδοβίκου.

Η Μαρία ήταν εξαιρετικά αγαπητός χαρακτήρας και απεβίωσε το 1768 σε ηλικία 65 ετών, έξι χρόνια πριν τον σύζυγό της. Τάφηκε στη Βασιλική του Αγίου Διονυσίου.

## Οικογένεια
Η Μαρία Λεστσύνσκα παντρεύτηκε το 1725 το Λουδοβίκο ΙΕ΄ της Γαλλίας και απέκτησε δέκα παιδιά:
* Λουίζα Ελισάβετ (1727 - 1759), παντρεύτηκε το Φίλιππο Α΄ της Πάρμας και είχε παιδιά. 
* Ερριέττα (1727 - 1752), δίδυμη της Λουίζας Ελισάβετ.
* Μαρία Λουίζα (1728 - 1733).
* Λουδοβίκος Φερδινάνδος (1729 - 1765), Διάδοχος (''Δελφίνος'') της Γαλλίας, πατέρας των βασιλέων Λουδοβίκου ΙΣΤ΄, Λουδοβίκου ΙΗ΄ και Καρόλου Ι΄.
* Φίλιππος (1730 - 1733), Δούκας του Ανζού.
* Μαρία Αδελαΐδα (1732 - 1800). 
* Βικτωρία (1733 - 1799). 
* Σοφία (1734 - 1782). 
* Θηρεσία (1736 - 1744), πέθανε από ευλογιά.
* Λουίζα Μαρία (1737 - 1787), μοναχή, ηγουμένη της μονής των Καρμηλητών στο Σαιν-Ντενί με το όνομα *Θηρεσία του [[Αυγουστίνος Ιππώνος|Αγίου Αυγουστίνου]]*.

## Πινακοθήκη

Αρχείο:Maria Leszczyńska.jpg|Η Μαρία σε νεανική ηλικία ως πριγκίπισσα της Πολωνίας, πίνακας του Γιόχαν Στάρμπους (1712).
Αρχείο:Marie Leszczyńska.jpg|Η νεαρή Μαρία, πίνακας του Αλεξίς Σιμόν Μπελ.
Αρχείο:MariaLeszczynska05.jpg|Η βασίλισσα Μαρία με το μικρό δελφίνο Λουδοβίκο, πίνακας του Αλεξίς Σιμόν Μπελ (περ. 1730).
Αρχείο:Double portraits of Queen Marie Leczinska and Louis XV.jpg|Μαρία και Λουδοβίκος (περ. 1740-60).
Αρχείο:Marie Leszczyńska by Louis-Michel van Loo.jpg|Η Μαρία σε ώριμη ηλικία ως βασίλισσα της Γαλλίας, πίνακας του Λουί-Μισέλ βαν Λου.


## Παραπομπές


Κατηγορία:Βασίλισσες και Αυτοκράτειρες της Γαλλίας
Κατηγορία:Πολωνοί ευγενείς